**Урок матэматыкі ў 3 класе**

Настаўнік пачатковых класаў Саўко Г. А.

**Тэма.** Разрадны састаў трохзначных лікаў. Уяўленне трохзначнага ліку ў выглядзе сумы разрадных складаемых

**Задачы.** Стварыцьумовы для авалодання вучнямі ўменнявызначаць разрадны састаў трохзначных лікаў, уяўляць трохзначныя лікі ў выглядзе сумы разрадных складаемых; вучыць вызначаць агульную колькасць дзясяткаў трохзначнага ліку; фарміраваць уменне аналізаваць, параўноўваць, адбіраць неабходную інфармацыю; фарміраваць у вучняў уменне ўзаемадзейнічаць з людзьмі, працаваць у пары.

**Абсталяванне.** Карткі рознага колеру з заданнямі, канверты з заданнямі, сшыткі, падручнікі, малюнак паштальёна Печкіна.

**Ход урока**

**Арганізацыйны момант. Матывацыя.**

– Я прашу ўсміхнуцца тых, хто прыйшоў на ўрок з добрым настроем.

– Я прашу падняць руку тых, каму падабаецца сябраваць з аднакласнікамі.

– А калі вы не любіце канфліктаваць і спорыць з-за дробезей, то хлопніце ў далоні.

– Пажміце адзін аднаму рукі, калі вы з павагаю адносіцеся да людзей.

* Матэматыка – навука складаная. Вы гатовы пераадолець цяжкасці на шляху да новых ведаў? Тады пажадайце адзін аднаму поспехаў. У нас усё атрымаецца. Сёння зноў будзем рашаць, думаць, аналізаваць, адным словам, - вучыцца.

**Актуалізацыя ведаў. Вусныя вылічэнні**

* Хто такі паштальён Печкін? (герой з кнігі Э. Успенскага “Дядя Фёдор, пёс и кот”)
* Пазнайце яго сярод іншых. А ў гэтым вам дапамогуць уменні аналізаваць і параўноўваць. **Задача.** Па вуліцы ішлі Печкін, кот Матроскін, дзядзька Фёдар і Шарык. Печкін ішоў не першы і не апошні. Кот Матроскін быў першым злева, справа ад яго ішоў дзядзька Фёдар, а крайнім справа бег Шарык. Якім ішоў Печкін?
* Побач з Печкіным бегла дзіўная жывёліна. У гэтай жывёлы 2 правыя лапы, 2 левыя, 2 лапы спераду, 2 ззаду. Колькі у яе лапаў?
* Печкін прынёс пісьмы ў дом. Якімі геаметрычнымі фігурамі прадстаўлены домік? (трохвугольнік і прамавугольнік). А нумар гэтага дома – лік, які на 1 меншы за 125. Пад якім нумарам павінен быць дом? (124)
* Што вы ведаеце пра гэты лік? (Трохзначны, 3 разрады, 1 адз. ІІІ разраду, 2 адз. ІІ разраду, 4 адз. І разраду; 1с., 2дзяс., 4 адз.; 12 дзяс., 4 адз.; суседзі – 123,125.)
* Паштальён прынёс пісьмы. Нумар адной кватэры - лік, які складаецца з 2 дзяс.,3 адз. (23). Нумар другой кватэры – лік, у якім 2 адз. ІІ разраду, 1 адз. І разраду (21). Нумар трэцяй кватэры – лік, які складаецца з 12 дзяс. 1 адз.(121).
* Размясціце данныя лікі ў парадку ўзрастання (21, 22, 121, 124)
* Што аб’ядноўвае данныя лікі? (ёсць дзясятак 2)
* Што абазначае лічба 1 у ліку 121? (1 адз., 1 сот.)
* Аб чым гэта гаворыць? (значэнне залежыць ад месца лічбы ў ліку)
* Па якім прыкметам можна разбіць гэтыя лікі на 2 групы? (двухзначныя і трохзначныя)
* Запішыце ў 1 слупок – 2-значныя лікі, у 2-і – 3-значныя. (выконваецца і на дошцы)
* 21 121
* 23 124

**Пастаноўка вучэбнай задачы**

* Прадставім двухзначныя лікі ў выглядзе сумы разрадных складаемых (запіс на дошцы і ў сшытках).
* А цяпер паспрабуем прадставіць у выглядзе сумы разрадных складаемых лікі 124 і 121.
* Я бачу праблему. Мы гэта яшчэ не вывучалі. Дык якія задачы паставім перад сабой на сённяшнім уроку?

**Вывучэнне новага матэрыялу**

* Якія будуць прапановы? Як гэта можна зрабіць? (па аналогіі). Выкарыстоўваю карткі 100, 20, 1; 100, 20, 4, якія накладваю адна на адну, выстаўляючы на наборнае палатно.
* 21 =20+1 121=100+20+1
* 23 = 20 + 3 124=100+20+4
* Чаму там 2 складаемых, а тут тры? (разрад соцен)
* А вы можаце раскласці чатырохзначны лік? (1234)
* Прадставім у выглядзе сумы разрадных складаемых лік 104. Колькі атрымаецца складаемых? Чаму? (адсутнічае разрад дзясяткаў).
* №1 на ст.42 (“ланцужком” на дошцы)
* Выкарыстоўваючы атрыманыя веды, выканайце прыклады №2 на ст. 42, запісваючы толькі адказы. Хто хутка справіцца, самастойна №3 на ст. 42.

**Работа ў парах**

* У паштальёна Печкіна здарылася аварыя – рассыпалася інфармацыя ў канвертах, якія ён нёс. Заданне – злучыце рассыпаныя лікі і запішыце іх у сшыткі.

1)200, 70 2)800, 80, 8 3)300, 4 4)600, 40, 8 5)700, 2

(праверыць адказы на дошцы)

**Заданні па ўзроўнях (карткі рознага колеру)**

**2-і ўзр**. (белы колер) Прадставіць лікі ў выглядзе сумы разрадных складаемых.

315=

607=

520=

**3-і ўзр**. (зялёны колер) Дапісаць разрадныя складаемыя.

906=… + 6

425=400+ … + 5

930 = 900 + …

753 = … + 50 + …

**4-ы ўзр**. (сіні колер) Выправіць памылкі.

967=900+60+5+2 805=800+50 439=400+30+9 220=200+2

**5-ы ўзр**.(чырвоны колер) Запісаць усе трохзначныя лікі, якія можна ўтварыць з разрадных складаемых 300, 800, 4, 60, 2. (304, 360, 302, 804, 860, 802)

**Рашэнне задачы**

№6 на ст. 43.

* Хто можа рашыць задачу самастойна? (рашаюць на чарнавіках)
* З астатнімі аналіз задачы ікалектыўнае рашэнне.
* 1)36:2=18(л)-бензіну зрасходавала за 1г

2)72:18=4(г)

1)72:36=2(р.)

2)2\*2=4(г)

**Вынік урока. Рэфлексія**

* Наш урок заканчваецца. Я прапаную вам закончыць сказы.

**Сёння на ўроку я даведаўся … .**

**Цяпер я змагу сам … .**

**Цяжкасці на ўроку выклікала … .**

* Праверым набытыя веды. Прадставіць лікі ў выглядзе сумы разрадных складаемых.

385, 380, 305.

* Хто выканаў без памылак?
* Хто можа пахваліць сябе за работу на ўроку?
* А хто сёння не задаволены сваёй працай? Чаму?